Nous Jehans, cuens de Bourgoigne et sires de Salins, façons savoir à touz... que nous havons donné et outroié as enfanz que nous avons et aurons de la contesse Lore, nostre fame, em lour loiaul partie que donné lor havons de noz biens et de noz honors, après nous, le fié que de nous tient messires Rahouz, sires de Nuefchastel; et est assavoir que nous volons et comandons audit Rahoul que il entroit en l’omaige la contesse Lore, nostre fame, en nom de nouz anfanz que de li havons, sitost con lidiz Rahouz en sara requis de ladite Lore. En tesmoignaige de laquel chose, à nostre priere et à nostre requeste, li religiouse dame et honeste Marguerite, abbasse de Chastel-Challon, ha mis son seel pendant en ces presantes lettres, ensamble le nostre seal. Ce fu fait l’am de l’incarnation Nostre Signour qui corroit par mil et CC et sexante et trois, ou mois de septembre.